
Nr  1142 din 12 .03.2025

REFERAT DE APROBARE


la PROIECTUL DE HOTĂRÂRE  privind aprobarea organigramei şi a statului de funcţii  utilizate în  cadrul aparatului de specialitate al primarului  Comunei Târguşor, Judeţul Constanţa pentru anul 2025


În conformitate cu prevederile art. 129 alin. (2) lit. a) și alin. (3) lit. c), art. 139 din Ordonanța de urgență a Guvernului României nr. 57/2019 privind Codul Administrativ, cu modificările ulterioare.
- prevederile art.III, alin.(1), (2)  și ale art.IV din Ordonanța de urgența nr.63/2010 – pentru modificarea și completarea Legii nr.273/2006  privind finanțele publice locale;
  -  adresa  Instituției Prefectului- județul Constanța  nr.23628/01.11.2023 privind stabilirea numărului maxim de posturi ce pot fi încadrate la nivelul unităților administrativ teritoriale din județul Constanța,   ni s -a adus la cunoștință numărul maxim de posturi  pentru UAT comuna Târgușor stabilit în raport cu prevederile art.XVII alin.(8) din Legea 296/2023 privind unele măsuri fiscal -bugetare pentru asigurarea sustenabilității financiare a României pe termen lung.                              
        Toate  modificările  asupra funcțiilor publice de execuție din aparatul de specialitate al primarului comunei Târgușor, județul Constanța, s-au făcut cu încadrarea în numărul maxim de posturi aprobat pentru Primăria comunei Târgușor, județul Constanța  și cu încadrarea în fondurile bugetare alocate.
        Până  la data de 01 martie 2025 organigrama se modifică astfel:
·   în  cadrul compartimentul Poliție locală al aparatului de specialitate al primarului comunei Târgușor, județul Constanța,   un post  contractual de  agent paza   devine vacant , urmare pensionării la limită de vârstă și vechime în muncă. 
·  în cadrul compartimentului Buget- Finanțe-Contabilitate-Salarizare_Resurse Umane -Impozite și taxe a avut loc o transformare de post, urmare promovării examenului de promovare în grad profesional ,transformandu-se funcția publică de execuție de inspector, clasa I, grad profesional principal  în funcția publică de execuție de inspector, clasa I, grad profesional superior, cu respectarea prevederilor art. 478, alin (1) –(3) și  art. 479   din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
[bookmark: _Hlk155867851]           Asupra celorlalte  funcții publice de execuție și contractuale din aparatul de specialitate al primarului comunei Târgușor, județul Constanța, nu s-au făcut modificări , acestea ramânând neschimbate cu încadrarea în numărul maxim de posturi aprobat pentru Primăria comunei Târgușor, județul Constanța  și cu încadrarea în fondurile bugetare alocate.
Astfel, având în vedere cele menționate, supun analizei și propun aprobării proiectul de hotărâre privind aprobarea organigramei și a statului de funcții din cadrul primăriei comunei Târgușor, județul Constanța, pentru anul 2025,  în forma prezentată.




Inițiator,
P R I M A R,

Mădălina NEGRU

